Այդպիսի արտակարգ իրավիճակի թերեւս առաջին անգամ էինք բախվում։ Իհարկե պատահել են ջուրն ընկնելու դեպքեր (Արեգ Նազարյանը, Վահագն Մաթեւոսյանը, ես), բայց դրանցում զվարճալին ավելի շատ էր, քան ողբերգականը։ Ողբերգություն կարող է պատահել ցանկացած պահին։ Մեզ վրա նետված կրկնակի ալիքի դեպքը օրինաչափ էր, բայց նույնքան էլ պատահական։ Այսինքն՝ նման բան ոչ միայն կարող էր պատահել, այլեւ պետք է պատահեր։ Քանզի գործ ունենք անխուսափելիի հետ։